Comunidat de Treballo d'os Pireneus

A **Comunidat de Treballo d'os Pireneus** (en francés *Communauté de Travail des Pyrénées*, en castellano *Comunidad de Trabajo de los Pirineos*, en occitán *Comunautat de Trabalh dels Pirinèus*, en catalán *Comunitat de Treball dels Pirineus*, en basco *Pirinioetako Lan Elkartea*), por as suyas siglas **CTP**, ye un organismo interrechional de cooperación transfronteriza, creyau por iniciativa d'o Consello d'Europa en 1983. A suya seu se troba en Chaca y comprende o Prencipau de Andorra, a comunidaz autonomas espanyolas d'Aragón, Catalunya, País Basco y Navarra y as rechiones francesas de Nueva Aquitania y Occitania.

O prencipal obchectivo d'a CTP ye contribuyir a o desarrollo d'a zona d'os Pireneus, parando cuenta en os suyos retos y preservando as suyas fortalezas. Amás, busca favoreixer os intercambios entre os territorios y os actors ubicaus en o macizo pirenenco, tractar conchuntament os suyos problemas y buscar solucions comunas y meter en practica accions transbogatizas.

Dende 2005 ye un consorcio y as suyas luengas oficiales son o basco, o catalán, o castellano, o francés y l'occitán. L'aragonés y o petavín-santonchés son tamién luengas propias d'istos territorios, pero no tienen o status d'oficialidat. O consorcio ye, amás, l'autoridad de chestión d'o Programa Operativo de Cooperación Territorial Espanya-Francia-Andorra (POCTEFA 2007-2013) y torna a estar autoridat de chestión d'o programa Interreg VA Espanya-Francia-Andorra (POCTEFA 2014-2020), que programan fundos FEDER.

A CTP creyó tamién l'Observatorio Pirenenco d'o cambio Climatico (OPCC) en 2010 con l'obchectivo de comprender millor as consecuencias d'o cambio climatico y reflexionar sobre cómo adaptar-se a istos efectos.

## Presidents
Cada miembro d'a CTP exerce por turnos de dos anyadas a suya presidencia, que tien a función prencipal de representar o consorcio. Cuenta igualment con una Secretaría Cheneral, encargada de parar as reunions y realizar o seguimiento d'a situación d'a CTP; una Asemblea Cheneral, que se reúne una vegada a l'anyo, y un Comité Executivo. Han estau presidents d'a CTP:

* 1983-1985: Philippe Madrelle (Aquitania).
* 1985-1987: Santiago Marraco (Aragón).
* 1987-1989: Jordi Pujol (Catalunya).
* 1989-1991: José Antonio Ardanza (País Basco).
* 1991-1993: Jacques Blanc (Lenguadoc-Rosellón).
* 1993-1995: Marc Censi (Meyodía-Pireneus).
* 1995-1997: Javier Otano y dimpués Miguel Sanz (Navarra).
* 1997-1999: Marc Forné Molné (Andorra).
* 1999-2001: Alain Rousset (Aquitania).
* 2001-2003: Marcelino Iglesias (Aragón).
* 2003-2005: Jordi Pujol y dimpués Pasqual Maragall (Catalunya).
* 2005-2007: Juan José Ibarretxe (País Basco).
* 2007-2009: Gerges Frêche (Lenguadoc-Rosellón).
* 2009-2011: Martin Malvy (Meyodía-Pireneus).
* 2011-2013: Yolanda Barcina Angulo (Navarra).
* 2013-2015: Antoni Martí Petit (Andorra).
* 2015-2017: Alain Rousset (Aquitania y Nueva Aquitania).
* 2017-2019: Francisco Javier Lambán (Aragón).
* 2019-2021: Quim Torra (Catalunya).
* 2021-2023: Iñigo Urkullu (País Basco).

## Se veiga tamién
* Eurorrechión Pireneus Mediterrania

## Enlaces externos
*  Pachina oficial d'a Comunidat de Treballo d'os Pireneus